Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: (1) Az érettségi vizsga vizsgaszabályzatának kiadásáról szóló 100/1997. (VI. 13.) Korm. rendelet (a továb biak ban: R.)
Paragraph Index: 90

4. § Az R. 60/A. §-a a következõ (4) bekezdéssel egészül ki: „(4) Az érettségi vizsgát szervezõ középiskola vezetõjének biztosítania kell a Hivatal által mûködtetett elektronikus üzenetküldõ rendszer folyamatos figyelemmel kísérését minden vizsganapon. Az intézményben folyó írásbeli, gyakorlati érettségi vizsgák alkalmával a figyelemmel kísérést a vizsga kezdete elõtt legalább 30 perccel meg kell kezdeni és az írásbeli, gyakorlati vizsgára a részletes vizsgakövetelményekben meghatározott idõtartam letelte után 30 percig kell biztosítani. Az intézményben folyó szóbeli vizsgák idõtartama alatt az elektronikus üzenetküldõ rendszert legalább kétóránként kell megtekinteni (vagy ellenõrizni).”

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes